Diari Oficial de la Generalitat Valenciana


Sumari del DOGV 6144, del 13-11-2009 (2009/12717)

RESOLUCIÓ de 2 de novembre de 2009, de la consellera de Justícia i Administracions Públiques, per la qual s'aprova l'escut de l'entitat d'àmbit territorial inferior al municipi de la Xara (Alacant).
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6144

Data del DOGV
:   13-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12593


Data del document
:   02-11-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Dénia
    * administració local
    * bandera
    * municipi
    * heràldica

RESOLUCIÓ de 2 de novembre de 2009, de la consellera de Justícia i Administracions Públiques, per la qual s'aprova l'escut de l'entitat d'àmbit territorial inferior al municipi de la Xara (Alacant). [2009/12056]  
L'entitat d'àmbit territorial inferior al municipi de la Xara (Alacant), ha estimat convenient adoptar escut perquè la represente i simbolitze. Per això, d'acord amb les facultats que li confereixen les disposicions legals en vigor, va elevar, per a la seua aprovació, la corresponent proposta, prèvia memòria i estudi heràldic.  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.  
El Consell Tècnic d'Heràldica va emetre dictamen favorable.  
Per aquests motius, i fent ús de les facultats que em confereix la legislació abans citada, resolc:  
Aprovar l'escut adoptat per l'entitat d'àmbit territorial inferior al municipi de la Xara (Alacant), que queda organitzat de la manera següent:  
«Escut quadrilong de punta redona. En camper d'atzur, casa heràldica d'or maçonada i aclarida de sabre, en cap un escussó, de gules, dos lleons rampants d'or i a sobre flor de lis d'argent».  
Traducció al castellà:  
«Escudo cuadrilongo de punta redonda. En campo de azur, casa heráldica de oro, mazonada y aclarada de sable; en jefe un escusón, de gules, dos leones rampantes de oro y encima flor de lis de plata».  
Contra aquesta resolució, que posa fi a la via administrativa, els interessats podran interposar, potestativament, recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la seua notificació o publicació, si fa al cas, en el Diari Oficial de la Comunitat Valenciana; en el cas que l'interessat siga una administració pública podrà requerir prèviament perquè s'anul·le o revoque el present acte, en el termini de dos mesos, comptadors des de l'endemà de la seua notificació o publicació, si fa al cas, en el Diari Oficial de la Comunitat Valenciana, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació o publicació, si fa al cas, en el Diari Oficial de la Comunitat Valenciana. Tot això de conformitat amb el que estableixen la Llei del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren adient.  
València, 2 de novembre de 2009.- La consellera de Justícia i Administracions Públiques: Paula Sánchez de León Guardiola.